কবে চালু হচ্ছে সাগরদিঘির ৬৬০ মেগাওয়াট সুপার ইউনিট! জানিয়ে দিলেন মমতা

মুর্শিদাবাদ: শুধু কেন্দ্রকে নিশানা নয়, মুর্শিদাবাদে (Murshidabad) দাঁড়িয়ে উন্নয়নমূলক কাজ নিয়েও বড় মন্তব্য করলেন মমতা বন্দ্যোপাধ্যায় (Mamata Banerjee)। বৃহস্পতিবার বহরমপুরের (Behrampore) সভা থেকে সাগরদিঘির নতুন ইউনিট (Sagardighi Thermal Power New Unit) থেকে বিদ্যুৎ সরবরাহ শুরু হওয়ার দিনক্ষণ নিয়ে বিরাট আপডেট দিলেন তৃণমূল সুপ্রিমো। তিনি জানান, আগামী ১০ ডিসেম্বর থেকে বিদ্যুৎ দেওয়া শুরু করবে সাগরিদিঘির নতুন ইউনিট। পাশাপাশি এই প্রকল্পে রাজ্যে নতুন কর্মসংস্থান (Employment) তৈরি নিয়েও বড় ঘোষণা করেন তিনি।

এদিন বহরমপুরের সভা থেকে মমতা বলেন, ‘‘সাগরদিঘি তাপবিদ্যুৎ কেন্দ্রে ৬৬০ মেগাওয়াট সুপার ইউনিট পাওয়ার করেছি। এটা রাজ্যে সবচেয়ে বড়। ২০১৭ সালে ঘোষণা করেছিলাম, এখন সম্পূর্ণ হয়েছে। আগামী ১০ ডিসেম্বর থেকে এখান থেকে বিদ্যুৎ পাওয়া যাবে।” এছাড়াও তিনি জানান যে, এই নতুন ইউনিট চালু হলে ২৬ হাজার মানুষের কর্মসংস্থান হবে।

আরও পড়ুন: মুর্শিদাবাদে ওয়াকফ প্রসঙ্গে গর্জে উঠলেন মমতা! কী বললেন মুখ্যমন্ত্রী?

রাজ্যের প্রকল্পে উন্নয়ন এবং কেন্দ্রের প্রকল্পে বঞ্চনার ছবিটাও এদিন তুলে ধরেন মমতা। ফারাক্কার ড্রেজিং নিয়ে আবারও মোদি সরকারকে কটাক্ষ করেন তিনি। মমতা বলেন, ‘‘ফরাক্কায় আজও ড্রেজিং হয়নি। যার জন্য মানুষ ভুগছেন।” ভাঙ্গন রোধে রাজ্যের সহায়তা সত্ত্বেও কেন্দ্রের তাতে আমল না দেওয়ার অভিযোগ তুলে তিনি বলেন, “মুর্শিদাবাদ ও মালদহ – দুই জেলাতেই আমরা নদী ভাঙন রোধের জন্য ১৫০০ কোটি টাকার পরিকল্পনা কেন্দ্রকে পাঠিয়েছি। কিন্তু এখনও কোনও উত্তর পাইনি।

একইসঙ্গে তিনি কেন্দ্র ও রাজ্য সরকারের তুলনা টেনে বলেন, “১০০ দিনের টাকা বন্ধ, জলের টাকা বন্ধ, বাংলার বাড়ির টাকা বন্ধ। তবু আমরা নিজেদের টাকায় ১৮৯টি কাজ সম্পন্ন করেছি। ১৩৬ কোটি টাকা ব্যয় করে নদীভাঙন রোধে ১৭টি প্রকল্প চালু হয়েছে। বরাদ্দ হয়েছে ২০০ কোটি টাকা।’’

দেখুন আরও খবর:

The post কবে চালু হচ্ছে সাগরদিঘির ৬৬০ মেগাওয়াট সুপার ইউনিট! জানিয়ে দিলেন মমতা first appeared on KolkataTV.

The post কবে চালু হচ্ছে সাগরদিঘির ৬৬০ মেগাওয়াট সুপার ইউনিট! জানিয়ে দিলেন মমতা appeared first on KolkataTV.